AlexejDobrolubov/national_council_slovak_2010 huggingface dataset:
6. schôdza NR SR - 20. deň - A. dopoludnia
Dátum: 2024-01-19
Poslanec: Kleinert, Dana (PS)
Druh vystúpenia: Vystúpenie s faktickou poznámkou

353. Ďakujem. Pán Hajko, vy ste sa pýtali, čo bude potom. A keď sa na to pozrieme z pohľadu obyvateľov alebo teda ľudí, tak už v zásade ako ten armageddon tu bol celkom taký že vykreslený, ale my už aj vlastne vieme, čo bude potom už z toho, čo sa deje teraz, ako sme si povedali začiatkom týždňa, že teda už aj predseda rady prokurátorov nám farbisto vyjasnil ten prípad dílera drog, ktorý už mal teda dohodnutú vinu a preddohodnutú dohodu o vine a treste. A nakoniec si povedal, že teda neuzavrie to, pretože sa mu to jednoducho neoplatí, však veď kto by ho nechápal, samozrejme. Čiže bol by naozaj nemúdry, keby teraz tu išiel podpisovať niečo, čo potom bude mať o dva roky, teda o polovicu menej neskôr. Ale aj pani prezidentka vo včerajšom prejave povedala doslovne, citujem, že: "Pri nastavovaní pravidiel trestného práva a osobitne pravidiel ukladania trestov, preto nemôže byť vedúcim princípom iba záujem na tom, aby páchatelia trestných činov subjektívne považovali uložené tresty za spravodlivé." Ako v rozprave uviedol predkladateľ návrhu, takýto prístup totiž vytvára vysoké riziko, že postih páchateľov nebude dostatočne brať na zreteľ legitímne záujmy osôb poškodených majetkovou a hospodárskou trestnou činnosťou. No a to je o tom, že ten poškodený alebo tí poškodení, bude ich aj v tak v obrovskej miere, že nám to naozaj tu vyvolá tú nedôveru v tento štát. Ľudia sa nebudú k nám vracať, zároveň to fakt skúste vy, koaliční poslanci, poslankyne, vysvetliť tým našim voličom v regiónoch, že nevadí, že vám vykradli byt, v pohode, ešte ani to dieťa sa vám nevráti, normálne že bez bytu, oholený a ešte aj bez detí. Akože, však trošku rozmýšľajte aj v súvislosti, že sa tu hazarduje s našou krajinou. Veď to akože zodpovednosť by malo byť naše druhé meno úplne všetkých. Ďakujem. (Potlesk.)
6. schôdza NR SR - 20. deň - A. dopoludnia
Dátum: 2024-01-19
Poslanec: Kleinert, Dana (PS)
Druh vystúpenia: Vystúpenie s faktickou poznámkou

269. Ďakujem. Ja sa budem trošku opakovať ako aj moji predfaktický rečníci na pána Hargaša, ale musím, musím sa tiež podeliť, lebo ja som sa tiež nad tým zamýšľala, teraz tak akože už celkom často, že vlastne to musí, že tá koalícia musí mať hrozný stres, že tu vlastne ani vy nemôžte, že keď aj sa vám vo vás pohne svedomie, že tento zákon je fakt hrozný, tak ten stres že ani nemôžte sa tváriť, že ste boli práve počas hlasovania že cikať alebo tak, ale že vy normálne, že musíte proste fakt nabehnúť a že a že naozaj to do nohy stlačiť. A ja si myslím, že to musia byť hrozné nervy, že, že keď, lebo ja chápem, že Příkaz zněl jasně , ale je mi úplne jasné, že vy musíte vidieť tie chyby, ktoré tam sú. A vy musíte vedieť, že ten zákon je jednoducho naozaj promafiánsky. A tá realita vášho života musí byť naozaj akože ťaživá, aspoň teda niektorí z vás, v ktorých sa to svedomie hýbe, ale dokonca to nemusí byť že svedomie, ale tie čísla tých vašich voličov sú úplne presné, však to tú akože, niekde sú to čísla až akože také fakt že nízke. Čiže vy sa každému jednému tomu voličovi môžte pozrieť do očí a vysvetliť mu/jej, že ako je možné, že je to v pohode, že vás síce na kompletku vykradli, ale v zásade páchateľ bude mať podmienku a v zásade však veď čo. Že vy sa to, vy však ste tu aj starostovia a primátori a my sme tu už vyskúšali všetko. Odborné veci, humor, hnev, Shakespeare tu bol pred chvíľou, Aristoteles, nič, nič. Takže potom z toho vyplýva jedine že: Příkaz zněl jasně. A teda ja by som vás chcela napaľovať, že prídu komunálne voľby, aby teda však všelijaké tie kampane, to vy máte radi a všelijaké hoaxove videá a takéto veci. Ale v realite kampaň do takýchto komunálny volieb je o tom, že sa tým voličom pozeráte priamo do očí, tak to chcem vidieť po tomto, keď schválite tento zákon. To chcem vidieť. (Potlesk.)
6. schôdza NR SR - 19.deň - B. popoludní 2
Dátum: 2024-01-18
Poslanec: Kleinert, Dana (PS)
Druh vystúpenia: Vystúpenie s faktickou poznámkou

101. Ďakujem, pán Buža, ja by som chcela reagovať na to, ako mnohí odignorovali tuto dnes prejav pani prezidentky Slovenskej republiky. Áno, je to opäť raz to, čo tu stále hovoríme dookola, že je to o základnej slušnosti, ako sa u nás v Starom Meste vraví, tí ľudia nemajú kinderstube. Normálne že výchova, prídem, počúvam a môžem aj nesúhlasiť, ale viem sa správať, lebo teda nie som také úbožiatko nevychované, ale normálny človek, súčasť spoločenstva s určitými normami a, prepytujem, kultúrou. Ono človeku nepomôže, že sa tvári, že číta knihu, strašne je to len čin hlúpy a trápny a ešte aj so zlým hercom, ktorý to ani nevie dobre zahrať, no nič moc, tak vám teda poviem. Tam potom ste hovorili, že by to mohol byť námet na film, už sme sa o tom aj viackrát tak rozprávali aj my, my u nás, ale ono v podstate nie je to tak, pretože ten film by bol vlastne úplná fraška. Ono by vlastne ani nebolo v ňom nič zaujímavé alebo napínavé, pretože ten hlavný hrdina by robil všetko proste iba stupídne opačne a, a vlastne film by bol úplne že skrátka trápny a nikam by nás nedoviedol. Problém je, že toto je reálny život a týmto návrhom zákona je nám všetkým jasné, že ľuďom sa zníži kvalita života, bezpečie, zvýši sa kriminalita a počet budúcich obetí trestných činov. A stále sa treba k tomuto vracať, že každý piaty mladý človek sa sem aj kvôli tomuto, čo sa tu teraz predvádza, nevráti k nám na Slovensko naspäť. A týmto našim fiktívnym spolusediacim z koalície je to proste úplne jedno. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

218. Ďakujem za slovo. Máš pravdu, Zorka, riešime tu celý deň nejaký fiktívny konflikt namiesto toho, aby sme riešili potreby ľudí. A teda už je dosť pokročilá hodina a ja neviem, ale nemám pocit, že by sme sa ešte stále dostali k tomu, aby ste nám dali aspoň jeden jediný dôkaz, že podpredseda parlamentu Michal Šimečka, ktorého chcete nedemokraticky odvolať, profitoval, alebo akýmkoľvek iným spôsobom ovplyvňoval dotácie pre svoju rodinu. A viete, čo ma na tom najviac baví? Že my tu riešime, že Michal Šimečka je protekčné dieťa. Ale to je uhol pohľadu, pretože keď sa zamyslíte nad tým, že v roku tisícdeväťsto, myslím, že osemdesiatštyri sa narodil do disidentskej rodiny, no tak vtedy asi nikto netušil, že bude protekčné dieťa, že? To mal teda veľké šťastie, že potom prišla veľká revolúcia a že vôbec mohol študovať na Oxforde. Ale pravdou je, že Michal Šimečka je presne tým prototypom politika, ktorého Slovensko potrebuje. Je slušný, pokorný, múdry, vzdelaný a najmä ľudský. Bez žiadnej korupčnej kauzy, bez žiadneho napojenia na oligarchov, a preto ste si museli vyfabulovať tento hrozný príbeh, len aby ste si niečo naňho našli. A okrem toho je Michal presne tým typom politika, ktorého sa pán zatrpknutý a pomstychtivý premiér Fico bojí. A viete prečo? Lebo cíti, že s Michalom Šimečkom prišiel čas, kedy Fico a celá táto koalícia s neschopnými, nekompetentnými ministrami, napríklad ministerkou kultúry, pomaly, ale iste skončí. Ďakujem. (Potlesk.)
20. schôdza NR SR - 1.deň - B. popoludní
Dátum: 2024-09-12
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

58. Ďakujem pekne za slovo. Pán Glück, vy ste mladý človek, takže ja celkom dobre chápem, že ste ľahko zmanipulovatelný. Ale to, čomu nerozumiem, je ten váš mentálny svet, v ktorom jednoducho urážate ženy, ktorým podľa môjho názoru nesiahate ani po päty. Mal ste tam poznámku na Martu Šimečkovú aj na partnerku pána Šimečku, veľmi nevhodné a ja si myslím, že to bolo pod vašu úroveň. Najmä ak v porovnaní s vami tieto dve ženy dokázali omnoho viac doteraz. Ďalšia vec, pán Glück, každý projekt podlieha finančnej kontrole. To určite viete. Ak táto kontrola nejaké pochybenie zistí, tak to musia tí, ktorým boli dotácie poskytnuté, vrátiť. Ten fakt, že obidve tieto združenia aj na ďalší, aj na ďalší, aj na ďalší rok dostali dotáciu, znamená, že žiadne pochybenie nikdy nenašli a že finančné prostriedky boli vyúčtované účelovo. To znamená ale, že aj tých 12-tisíc, o ktorých ste nepovedal za aké obdobie, ale ja predpokladám, že je to na celý jeden rok, ktoré boli vyplatené, boli účelne vynaložené a správne. A ďalšia vec. Z auditu je zrejmé, že ak došlo k nejakému pochybeniu pri hodnotení, tak to nebolo na strane mimovládnych organizácií, ale na strane ministerstva spravodlivosti. A ja sa pýtam, prečo by sme mali haniť mimovládne organizácie, alebo ich za niečo postihovať, ak k tomuto pochybeniu nedošlo na ich strane. A po ďalšie, ja si myslím, že celá táto fraška len zapadá do vášho modusu operandi, a to naozaj len poškvrniť mimovládny sektor a, samozrejme, poškvrniť meno Šimečkovcov, ktorí vám dýchajú na krk, všakže, a toto je presne ten dôvod, pre ktorý je celý tento proces nechutný a vyfabulovaný, pretože... (Prerušenie vystúpenia časomerom.) (Potlesk.)
19. schôdza NR SR - 2.deň - B. popoludní
Dátum: 2024-09-11
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

105. Ďakujem veľmi pekne za vaša faktické poznámky. Najprv by som sa teda vyjadrila k pánovi Janasovi a k tej diskusii. Ono treba možno trošku intenzívnejšie počúvať, aby sme pochopili sa navzájom dostatočne dobre. Ja som včera to hovorila, aj dneska to poviem znova. Že si nemyslím, že je správne rokovať alebo diskutovať o stave, o ktorom som presvedčená, že je nezákonný. A my sme boli pozvaní na diskusiu o pilotnom projekte zmeny segregovanej školy na národnostnú v Rakúsoch. O tom si myslím, že nie je dobré diskutovať, najmä nie, ak existuje oprávnená obava, že takouto prítomnosťou by sme mohli niečo legitimizovať. Ale naozaj som ochotná rokovať o pilotnom projekte zvyšovania kvality škôl na školách vo vylúčených komunitách a takisto aj do segregácie. To sú úplne dve rozličné veci, to sa nedá porovnávať. To je prvá vec. Čo sa týka tej poznámky toho, čo som hovorila dneska, že informované súhlasy sú problematické vo vzťahu k rodičom rómskym, pretože sú oprávnené obavy, že vďaka aj tomu, že majú nižšie vzdelanie, teda nižšiu úroveň kognitívnych schopností, tak sú náchylnejší podpísať pod vplyvom nejakej autority informovaný súhlas, o ktorom nie sú dostatočne informovaní, oboznámení a nedokážu úplne zhodnotiť, či je to v prospech a najlepšom záujme dieťaťa, alebo nie. Na tomto trvám. A hovorím to nielen ja ako poslankyňa Ingrid Kosová, hovorí to aj európske, Európsky súd pre ľudské práva, ktorý už vydal aj rozhodnutie o takomto stave, že informované súhlasy napríklad pri vstupe detí do... (Prerušenie vystúpenia časomerom.)
19. schôdza NR SR - 1.deň - A. popoludní
Dátum: 2024-09-10
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

93. Ďakujem všetkým veľmi pekne za všetky komentáre, pripomienky. Desegregácia je veľmi komplexná téma, kedykoľvek rada si s každým podiskutujem, za dve minúty sa to určite nedá prejsť, ale garantujem vám, že my tých príkladov dobrej praxe máme veľmi veľa a stačí to len robiť naozaj odborne, systematicky a dlhodobo a tie výsledky sa dostavia. Bohužiaľ, my sme ešte na Slovensku ani nezačali. Od roku 2015, čo je infringement, sa neurobil ani jeden jediný krok okrem toho, že sa dala minulý rok definícia segregácie do zákona, ktorá sa teraz mení zásadným spôsobom. Čo sa týka toho, že je to téma zapeklitá, pán Huliak, to je, samozrejme, veľká pravda, ale ja vám garantujem, že ak niekto parazituje na rómskej téme, tak je to majorita najmä. A druhá vec, čo sa týka preplácania školských pomôcok a všetkých vecí, tak to preplácame všetkým deťom zo sociálne znevýhodneného prostredia, nielen rómskym deťom. A po tretie, myslím si, že ak tento štát na niečo dopláca, tak je to na to, že nedokážeme týchto ľudí dostať z chudoby, a doplácame na to aj ekonomicky. Strádame minimálne 2 % HDP na neschopnosti inklúzie. A čo sa týka vašich sexistických poznámok, tak k tomu sa ani radšej nebudem vyjadrovať, ja som presne, dobre vedela, prečo som tam nešla tancovať, ale je to len ukážkou toho, že vy vôbec nemáte citlivosť k daným témam. Vy ani netušíte, že ste bol sexistický, a ani netušíte, že ste tu na Rómov teda zasiali len plno predsudkov a stereotypov. To je to smutné. Ďakujem. (Potlesk.)
15. schôdza NR SR - 4.deň - A. dopoludnia
Dátum: 2024-06-14
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

73. Ďakujem veľmi pekne, pán poslanec Vašečka, za vašu faktickú poznámku. Dovoľte mi, aby som na ňu reagovala hneď vzápätí. Áno, spomínate vo svojej dôvodovej správe aj problém s novými publikáciami v tejto oblasti a určite myslíte teda vzťahovú a sexuálnu výchovu 2 a tiež pracovný zošit pre stredné školy a gymnáziá s názvom Partnerská a sexuálna výchova, ale chcela by som vás upozorniť, že, áno, vyvolali veľké pobúrenie v určitej časti, oblasti, ja som to, samozrejme, tiež zachytila, práve preto tieto učebnice neboli schválené. Takže keď ministerstvo školstva neschváli takúto učebnicu, tak znamená, že nie je v systéme toho, že by sa mala používať vo výchovno-vzdelávacom procese. A zároveň ale tiež platí, že používať učebnicu vo výchovno-vzdelávacom procese, dokonca ani schválenú, predsa nie je povinné. Učiteľ nemusí využívať takéto učebnice. Takže nie je to tak celkom relevantný argument v tejto oblasti, ktorý by bol postačujúci na to, aby kvôli tomu mohol rodič vyňať dieťa z obsahu výcho... sexuálnej výchovy. Takže asi toľko. Rada by som ešte pripomenula jednu vec, lebo tu bola predtým povedaná dôležitá pripomienka od pani Kalmárovej, že právo dieťaťa je vždy nadradené právu rodiča. A zároveň ja by som chcela ešte upriamiť pozornosť na to, že výbor pre ľudské práva spojil túto povinnosť poskytovať presnú a objektívnu sexuálnu výchovu s právom na život. Hovorí to Medzinárodný pakt o občianskych a politických právach. A využil to vtedy, keď požiadal Poľsko, aby zabezpečilo, že školy musia zahrnúť presnú a objektívnu sexuálnu výchovu do svojich učebných osnov. Tých správ, uznesení je ešte omnoho viac. Bohužiaľ, som na to nemala čas, ale myslím si, že ak by takýto zákon na Slovensku prešiel, tak je to neuveriteľ... (Prerušenie vystúpenia časomerom.)
15. schôdza NR SR - 4.deň - A. dopoludnia
Dátum: 2024-06-14
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

63. Ďakujem veľmi pekne za slovo. Ja musím povedať, že ja, naopak, veľmi súhlasím s tým, čo tu odznelo, a najmä s tým faktom, že nie každý rodič je dostatočne kompetentný na to, aby dokázal jasne pomenovať, či daná oblasť výchovno-vzdelávacieho procesu je pre jeho dieťa vhodná, alebo nie je vhodná. A zdôrazňujú to aj štandardy pre sexuálnu výchovu v Európe od Medzinárodnej zdravotníckej organizácie, ktoré dokonca zdôrazňujú, aby sa so sexuálnou výchovou začalo veľmi skoro, pretože najmä v rozvojových krajinách, a my tu máme aj také lokality, ktoré by sa mohli podobať takýmto životným podmienkam, sú dievčatá, ktoré sú naozaj v prvých triedach stredných škôl alebo v posledných ročníkoch základných škôl vystavené najväčšiemu riziku alebo dôsledkom sexuálnej aktivity. A vy to veľmi dobre viete. A tieto dievčatá z týchto rodín, v tomto rodinnom prostredí nemajú dostatok informácií, a preto je veľmi dôležité, aby programy výchovy k sexuálnemu a reprodukčnému zdraviu na školách pokrývali rôzne témy, ako sú téma prevencie tehotenstva mladistvých, nebezpečného potratu, šírenia a prevencie HIV a iných sexuálne prenosných infekcií a najmä oblasť plánovaného rodičovstva a poznatky o antikoncepcii. A v prípade, že necháte školy, alebo teda rodičov, aby v školách rozhodovali o tom, či tieto informácie sú pre nich vhodné, alebo nie, tak aký bude asi výsledok? Myslím si, že to veľmi dobre viete, pán Vašečka. Ďakujem.
14. schôdza NR SR - 1.deň - B. popoludní
Dátum: 2024-05-15
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

8. Ďakujem, pán kolega, že ste sa zamýšľal napríklad aj nad tým, že prečo je také dôležité zmeniť názov televízie. A priznám sa, že aj ja som včera, keď som zaspávala, tak som nad tým rozmýšľala a napadlo ma, že či náhodou SNS alebo v súčasnej vládnej koalícii alebo priamo na ministerstve kultúry nie sú nejakí jazykovedci alebo čo, či robili nejakú analýzu rozdielu medzi tým, tými dvoma výrazmi, že Slovenská televízia verzus Televízia Slovenska, alebo keď sa na to pozriete, tak Slovenská televízia má vlastne prídavné meno a podstatné meno a dôraz sa kladie na slovo ´slovenská´, to znamená, že tá označuje národnosť, a to televízie. Ale keď si dáte Televízia Slovenska, tak to už je niečo úplne iné, lebo tu sa píše Slovensko s veľkým S a ide už vlastne o prívlastok, nie o prídavné meno, a to naznačuje, že televízia je priamo spojená s touto krajinou. A podľa mňa je to celkom akože v poriadku. No ale podľa súčasnej garnitúry tento názov degraduje štátotvorný slovenský národ. No tak ja neviem. Ja som síce nebola vo vesmíre a verím dokázaným faktom, že Zem je teda sploštená guľa a čo ma asi ako odborníčku degraduje, ale poviem vám, že oveľa viac sa cítim degradovaná ako poslankyňa, ktorej sú tu predkladané zákony, ktoré vôbec nie sú prerokované s odbornou verejnosťou a ktoré budú stáť daňových poplatníkov mimochodom peniaze, a napriek tomu sú autoritatívne pretláčané s cieľom zničiť základné piliere demokratického právneho štátu, medzi ktoré bezpochyby patrí nezávislosť televízie. Ďakujem.
14. schôdza NR SR - 1.deň - A. dopoludnia
Dátum: 2024-05-15
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

23. Ja by som bola veľmi rada, keby sme od tých rečí ako demagógia a arogancia naozaj prešli k meritu veci a zamerali sa nie na minulosť, ale na budúcnosť, teda čo vlastne predkladáte a aký je ten váš zákon a zámer. Pretože naozaj ste nám doposiaľ ešte neodpovedali na otázky, ktoré nás trápia. Prvou z nich je napríklad, prečo predkladáte nový zákon a nenovelizujete existujúci, ak sú oba na deväťdesiat percent rovnaké? Je jasné, že my sme potom presvedčení, že jediným dôvodom, prečo chcete rušiť RTVS, je, že si chcete dosadiť svojho generálneho riaditeľa, ktorý vám bude vyhovovať, pretože na základe existujúceho zákona to nie je možné. A zatiaľ ste nám toto nevyvrátili. To potom napadá, že prečo vlastne chcete odvolať súčasného riaditeľa? No tak je jasné, že my si myslíme, že je to tiež znova účelové a zjavné, pretože si chcete dosadiť svojho nominanta, prostredníctvom ktorého budete, samozrejme, kontrolovať to, čo sa deje v televízii, aký je chod inštitúcie a budete mať aj dosah na obsah vysielania. Však to je jasné. Tiež ste nám to doposiaľ nevyvrátili. A tento zámer potvrdzuje aj tá skutočnosť, že členovia a členky rady budú volení len jednou politickou garnitúrou. A teraz bez ohľadu na to, či to budete vy alebo to bude ktokoľvek a akákoľvek iná vláda v budúcnosti, stále je to len o tom, že tam budú volení politickí nominanti a nominantky a že teda tá nezávislosť televízie, ktorú vy deklarujete, že chcete teda zachovať, asi zachovaná nebude. Je to úplne logické. Tak nám dajte argument na to, že to tak nie je, že keď tvrdíte, že chcete nestrannosť a nezávislosť, tak ju viete nejakým spôsobom zabezpečiť. Ako chcete zabezpečiť politickú nezávislosť rady a jej členov, ak budú všetci volení vládou? Odpovedzte nám na to. A budete na to odpovedať musieť aj Európskej únii, nielen nám.
12. schôdza NR SR - 14.deň - A. dopoludnia
Dátum: 2024-05-10
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

156. Pani kolegyňa, priznám sa, že okrem toho, že som bola zdesená z toho vášho prejavu, tak som sa občas aj príjemne pobavila a naozaj dobre zasmiala. Pretože toľko klamstiev, hlúpostí a demagógie, to som už teda dávno nepočula, to musím povedať, a dokonca padol aj Soroš, to ma vždycky pobaví. Ale pravdou je, že váš príspevok postrádal akékoľvek fakty a to je asi to najdôležitejšie, napríklad aj o tej spomínanej nadácii Milana Šimečku a na ktorú ako povedala kolegyňa, útočite len kvôli tomu, že ide o starého otca predsedu Progresívneho Slovenska. Ale prepáčte, nadácia p. Šimečku s PS-kom a s Michalom Šimečkom už dávno nemá nič spoločné, ak vôbec niekedy mala, pretože nadáciu založilo sedem priateľov Milana Šimečku krátko po jeho smrti, myslím, že asi rok, a medzi nimi bol napríklad Martin Bútora, Fedor Gál, dokonca aj František Mikloško, presne tak, (rečníčka ukázala smerom do pléna), Peter Tatár, Peter Zajac a pán Milan Šimečka bol významný československý disident, filozof a spisovateľ, ktorý si zaslúži našu úctu a pokoru, na to nezabúdajme. Ale dôležitejšie je to, čím sa zaoberá nadácia Milana Šimečku a to je, predstavte si, vzdelávanie a podpora žiakov, študentov, učiteľov, dokonca zamestnancov samospráv a verejnosť, zaoberajú sa inkluzívnym vzdelávaním, alebo majú programy zamerané na generačnú chudobu a marginalizované rómske komunity, tak toto je to, čo si nezaslúži našu podporu? Nemali by sme oceniť , že to, čo má robiť štát, tak robia mimovládne organizácie ako napríklad nadácia Milana Šimečku? Podľa mňa si to teda podporu zaslúži, pani kolegyňa. A toto sú tie fakty na rozdiel od tej, ako ste to povedali, humusáckej reality show(?), ktorú ste vy práve predviedli.
12. schôdza NR SR - 14.deň - A. dopoludnia
Dátum: 2024-05-10
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

138. Ďakujem za slovo. No, už tu toho bolo povedaného veľa. Otázka neznie, pani ministerka, či RTVS doposiaľ fungovala dobre, lebo všetci vieme, že mala problémy s kvalitou. Otázka znie, akým spôsobom idete skvalitňovať RTVS vy? Tým, že ju chcete zrušiť? A vytvoriť takú inštitúciu, ktorá bude, budete ju ovládať tak, aby propagovala váš pohľad na svet? To je to riešenie? Po druhé, nestačí povedať, že fondy obsadili progresívci. Musíte hovoriť fakty. A prestaňte bezducho útočiť bez dôkazov. Po tretie, pokoj a konštruktívna práca. No, tá nevyzerá tak, že útočíte na queer ľudí polarizujete spoločnosť. Transparentnosť nevyzerá tak, že do správnej rady dosadíte nominantov ministerstva, že odmietate komunikovať s umeleckou verejnosťou. Po štvrté, všetko, čo ste vymenovali o sebe, bohužiaľ, sedí. Ale nie kvôli nám. Keď útočíte na queer ľudí, tak sa nečudujte, že vás označujú ako homofóbku. Ak prekrúcate fakty a šírite klamstvá, tak sa nečudujte, že ste dezinformátorka. Ak nerešpektujete menšiny a autokraticky presadzujete len svoju ideológiu, no tak sa nečudujte, že povedia, že ste fašistka. Vykresľujete sa tu ako obeť, ako bojovníčka za očistu tejto spoločnosti proti gender ideológii, čo je, mimochodom, úplne vymyslená terminológia práve takými ultrakonzervatívnymi ľuďmi, ako ste vy, ale vy ste ministerka. Naučte sa čeliť kritike a nevyplakávajte. Naučte sa niesť zodpovednosť za svoje činy. A k pánovi Jarjabkovi, ak niečím pohŕdame, pán Jarjabek, tak je to vaša arogancia moci. (Výkriky v sále.)